Disenyau pa estudear una parti d'a rechión terrestre d'a Vía Lactia pa descubrir exoplanetas de grandaria parellana d'a Tierra en u amán de zonas habitables y estimar quántos d'os milars de millons d'estrelas en a Vía Lactia tienen tals planetas, o solenco suyo traste scientifico ye un fotometro que monitorea de contino o brilo d'aproximadament 150.000 estrelas d'a seqüencia prencipal en un campo de visión fixo. Istos datos se transmiten a la Tierra y dimpués s'analisan pa detectar l'enfoscamiento periodico causau por as exoplanetas que cruceyan frent a la suya estrela anfitriona. Solament se pueden detectar as planetas que as suyas orbitas se veyen de canto dende a Tierra. Entre as suyas mas de nueu anyadas y meya de servicio, Kepler observó 530.506 estrelas y detectó 2.662 planetas.